ZAPISNIK
	16. sjednice Vijeća Mjesnog odbora Horvati – Srednjaci, održane 16. rujna 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Sven Nemet, Tomislav Nakić-Alfirević, Barbara Trad Račić

NENAZOČNI ČLANOVI VIJEĆA: Ana Vasung, Vladimir Morić

Predsjedava Tomislav Nakić-Alfirević, predsjednik Vijeća.
Zapisnik vodi: Marko Fuček, član Vijeća.

Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

	Vijeće jednoglasno bez izmjena prihvaća tekst Zapisnika 15. sjednice Vijeća, održane 11. kolovoza 2022.

Dnevni red je jednoglasno prihvaćen te glasi:

DNEVNI RED:
1. Asfalterski program za 2022. na području Mjesnog odbora Horvati - Srednjaci 
2. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2023.
3. Prijedlog postave prometnog znaka zabrane prometa motociklima i mopedima sa motorima s unutrašnjim izgaranjem od 22:00 do 7:00 sati osim stanara u Kikićevoj ulici 16-26 po prijedlogu A. J.
4. Sanacija staze prilaza stambenoj zgradi prema smetlarniku Gredice 1 po zahtjevu Z. L.
5. Pitanja, prijedlozi i obavijesti

Ad 1. Asfalterski program za 2022. na području Mjesnog odbora Horvati - Srednjaci 
Predsjednik usmeno informira nazočne o predmetu rasprave i odlučivanja.
Nakon rasprave Vijeće jednoglasno donosi 

Z A K LJ U Č A K
o asfalterskom programu za područje Mjesnog odbora
Horvati - Srednjaci u 2022.
1. Vijeće Mjesnog odbora Horvati - Srednjaci predlaže asfaltiranje slijedećih ulica:
· pješačka i biciklistička staza na jugozapadnoj strani Selske ceste, od križanja s Jarunskom ulicom do 40 metara od križanja s Horvaćanskim zavojem (ne do Horvaćanskog zavoja jer HEP tu planira skore radove na toplovodu)
· pješačka i biciklistička staza na sjevernom nogostupu Jarunske ulice, od potoka Črnomerec do Ulice Marijana Haberlea
· pješačka staza na zapadnom nogostupu Ulice Marijana Haberlea od Jarunske ulice do Ulice Božidara Rašice
kroz Plan malih komunalnih akcija Mjesnog odbora Horvati - Srednjaci za 2022. 
u dijelu koji se odnosi na asfalterski program.
1. Zaključak dostaviti Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka - jug.
Ad 2. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2023.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević, Barbara Trad-Račić, Goran Koić, Marko Fuček, Sven Nemet, Tatjana Jonjić, Paula Došen.
Nakon rasprave Vijeće jednoglasno donosi 

Z A K LJ U Č A K
o prijedlozima za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2023.
1. Vijeće Mjesnog odbora Horvati - Srednjaci predlaže da se sljedeće akcije uvrste u programe Gradskog ureda za obnovu, izgradnju, prostorno uređenje, graditeljstvo, komunalne poslove i promet za 2023.:
a) postavljanje nadstrešnice na autobusnoj stanici na Selskoj cesti zapadno od Horvaćanskog zavoja
b) postavljanje sjenice u parku Srednjaci Ulica Vladimira Filakovca 2 zapadno („Park raketa”) iznad postojećih stolova i klupa u zapadnom dijelu parka
c) izgradnja javne rasvjete pješačke i biciklističke staze na sjevernom nogostupu Horvaćanske ceste od ulice Srednjaci do Ulice braće Domany
d) izgradnja javne rasvjete pješačke staze i biciklističke staze na sjevernom nogostupu Jarunske ulice od Horvaćanskog zavoja do potoka Črnomerec
e) postavljanje česme s pitkom vodom u parku Srednjaci Ulica Vladimira Filakovca 2 zapadno („Park raketa”)
f) postavljanje posebne svjetlosne signalizacije na svih 5 semafora na području Mjesnog odbora Horvati – Srednjaci za biciklistički promet umjesto zajedničke s pješačkim prometom.
2. Zaključak dostaviti Vijeću Gradske četvrti Trešnjevka - jug.

[bookmark: _GoBack1]Ad 3. Prijedlog postave prometnog znaka zabrane prometa motociklima i mopedima sa motorima s unutrašnjim izgaranjem od 22:00 do 7:00 sati osim stanara u Kikićevoj ulici 16-26 po prijedlogu A. J.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević, Goran Koić, Marko Fuček, Tatjana Jonjić, Barbara Trad-Račić.
Nakon rasprave Vijeće jednoglasno donosi 

Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog A. J. o postavljanju prometnih znakova koji zabranjuju promet od 22:00 do 7:00 sati mopedima i motociklima osim stanara Kikićeve ulice 16-26 radi sprečavanja stvaranja buke koji isti proizvode. 
2. Vijeće od podnositelja zahtjeva traži prikupljanje potpisa stanara koji su suglasni s predmetnim prijedlogom te će ga razmotriti na budućoj sjednici.
3. Ovaj zaključak dostavlja se Vijeću Gradske četvrti Trešnjevka – jug.

Ad 4. Sanacija staze prilaza stambenoj zgradi prema smetlarniku Gredice 1 po zahtjevu Z. L.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević, Goran Koić.
Nakon rasprave Vijeće jednoglasno donosi 

	Z A K LJ U Č A K
1. Vijeće Mjesnog odbora Horvati - Srednjaci razmatralo je zahtjev Z. L. vezano za sanaciju podloge prilaza zgradi u ulici Gredice 1.
2. Vijeće je suglasno sa prijedlogom te predlaže da se sanacija izvrši iz sredstava održavanja komunalne infrastrukture.
3. Ovaj zaključak dostavlja se Vijeću Gradske četvrti Trešnjevka – jug.

Ad 5. Pitanja, prijedlozi i obavijesti
	Član Vijeća Goran Koić postavlja upit u vezi projekta novog parka u Zelengradskoj ulici te predviđene opreme tog parka. Također, ponavlja upit prema Vijeću Gradske četvrti Trešnjevka – jug u vezi nakošene klupe na sjeverozapadnom uglu školskog igrališta koja i dalje nije popravljena. 	Predsjednik će provjeriti i poslati požurnicu.
 	Predsjednik izvještava o izdanim požurnicama vezanima za ranije donesene zaključke, radovima na susjednom Gajevom i drugim novostima u mjesnom odboru.

	Budući da više nitko ne traži riječ, predsjednik konstatira da je dnevni red iscrpljen te zaključuje sjednicu.

	Dovršeno u 18:55

KLASA: 024-08/22-003/1811
URBROJ: 251-13-11-15-22-2
Zagreb, 16. rujna 2022.

Zapisnik sastavio: Marko Fuček


  Predsjednik
Vijeća Mjesnog odbora
Horvati – Srednjaci

